মশলা ধোসা
মশলা ধোসা যা মসালা দোসে ( ಮಸಾಲೆ ದೋಸೆ ) নামেও পরিচিত, একটি দক্ষিণ ভারতীয় খাবার। এটি এক ধরনের ধোসা যার উৎপত্তি কর্ণাটকের উদুপি শহরে। এটি চাল, মসুর ডাল, বিউলি ডাল, ছোলা ডাল, মেথি, মুড়ি, অড়হর ডাল, শুকনো লাল মরিচ দিয়ে তৈরি করা হয় এবং আলুর তরকারি, চাটনি ও সাম্বার সহযোগে পরিবেশন করা হয়। এটি মুলত দক্ষিণ ভারতীয় খাদ্য শৈলীর অন্তর্গত খাদ্যপদ, তবে দেশের অন্যান্য অংশেও এই ধোসা বিশেষ জনপ্রিয়। বিদেশেও এই মসালা দোসের বহুল সুখ্যাতি আছে এবং বিদেশের বিভিন্ন ভারতীয় রেস্তোরায় এই খাবারটি পরিবেশিত হয়। দক্ষিণ ভারতের ভিন্ন ভিন্ন অঞ্চলে ভিন্ন ভিন্ন উপাদান ও বিবিধ রন্ধন প্রনালী অনুসরন করে বিভিন্ন প্রকারের মসালা দোসে প্রস্তুত করা হয়। দাবণগেরে মাখন ধোসা বা পেপার দোসা যা কাগজের মত পাতলা হয়, এগুলি আসলে মসলা ধোসারই বিভিন্ন প্রকার।